पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 में प्रशासन के तरफ से जारी गाइडलाइन का पालन अभी भी प्रखंड क्षेत्र में शत-प्रतिशत नहीं किया जा रहा है। सोमवार को कुर्साकांटा बस स्टैंड स्थित अराध्या वस्त्रालय व सोनी ड्रेसेस को कोविड गाइडलाइन का उल्लंघन करने के मामले में एसडीएम व एसडीपीओ के नेतृत्व में सील कर दिया गया।
एसडीएम शैलेश चंद्र दिवाकर ने बताया कि लगातार सूचना मिल रही थी कि कुर्साकांटा बाजार में दुकानदारों द्वारा कोविड गाइडलाइन का उल्लंघन किया जा रहा है। बताया कि सूचना के आधार पर डीएम के निर्देश पर यह कार्रवाई की गई है। उन्होंने बताया कि कोरोना को लेकर भीड़ जमा नहीं हो इसके लिए दुकान को खोलने का रोस्टर जारी किया गया है, साथ ही यह भी कहा गया है कि सभी दुकानों को शाम के 4 बजे पूर्ण रूप से बंद कर देना है। उन्होंने बताया कि शील किया गया कपड़ा की दुकान सोमवार को खोलने का आदेश नहीं है, लेकिन दुकान 5 बजे से ज्यादा समय के बाद भी खुली हुई थी। जबतक आदेश नहीं दिया जाएगा तब तक दुकान बंद रहेगी।
वहीं एसडीपीओ पुष्कर कुमार ने सभी से अपील करते हुए कहा कि प्रशासन की तरफ से जारी गाइडलाइंस का पालन करें। साथ ही प्रशासन की मदद करें। उन्होंने कहा कि कर्फ्यू लगने के बाद कोई भी अपने घरों से बाहर नहीं निकालें। मौके पर सीओ श्यामसुंदर, थानाध्यक्ष कौशल कुमार, पुअनि जयराम चौधरी समेत स्थानीय पुलिस मौजूद थी। स्थानीय पुलिस ने भी लोगों को खुद की संक्रमण से सुरक्षा के प्रति आगाह करते हुए कहा कि नियमों का पालन जरूर करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn